open-index/open-wikipedia-markdown huggingface dataset:
புதுமண்டபம்

right|250px|thumb|புதுமண்டபம், கிழக்கு நுழைவாயில்
thumb|right|250px|புதுமண்டபம் மேற்கு நுழைவாயில்

**புதுமண்டபம்** அல்லது **வசந்த மண்டபம்**, மதுரை மாநகரில், மீனாட்சி அம்மன் கோயில் சுவாமி சன்னதி எதிரில் அமைந்துள்ளது. மதுரை மன்னர் திருமலை நாயக்கர் 1635இல் ஆண்டு தோறும் கோடைக் காலத்தில் **வசந்த விழா** கொண்டாடுவதற்காக புதுமண்டபத்தைக் கட்டினார். இம்மண்டபம் முற்றிலும்
கல்லினால் கட்டப்பட்டுள்ளது.  சிற்பிகளின் உன்னத உளி வேலைப்பாட்டினால் இம்மண்டபத்தின் சிற்பங்கள்
உருவாக்கப்பட்டுள்ளது. தமிழ்நாட்டின் சிற்ப, கட்டடக்  கலைத்திறனுக்கு ஓர் எடுத்துக்காட்டாக இம்மண்டபம் விளங்குகிறது. 
 
## அமைப்பு
333 அடி நீளம், 105 அடி அகலம், 25 அடி உயரம் கொண்ட புதுமண்டபத்தில் 4 வரிசைகளில் 125 தூண்கள் உள்ளன. மண்டபத்தின் நடுவில் கல்லால் ஆன வசந்த மண்டப மேடை அமைந்துள்ளது.  தூண்களில் பத்திரகாளி, ஊர்த்துவ தாண்டவர், தடாதகை பிராட்டி, மீனாட்சி திருக்கல்யாணம், யாழிகள், குதிரை வீரர்கள், சூரிய சந்திரர்கள், திருவிளையாடல் புராணக் காட்சிகள், அர்த்தநாரீசுவரர், சங்கர நாராயணன், திரிபுராந்தகர்,  ஏகபாத மூர்த்தி, கஜசம்கார மூர்த்திகளின் சிற்பங்களும், மண்டப நடுவரிசைத் தூண்களில்  மன்னர் திருமலை நாயக்கர் உள்ளிட்ட நாயக்க மன்னர்கள் மற்றும் ராணிகளின் அழகிய சிற்பங்கள் செதுக்கப்பட்டுள்ளன.இம்மண்டபத்தின் நடுவில் நாயக்க மன்னர்களின் உருவச்சிலைகள் அவர்களது மனைவியருடன் இயற்கையான தோற்றத்தைக் கொண்டுள்ளது.

புதுமண்டபத்தின் கிழக்கில் முழுமை பெறாத இராயகோபுரமும்,  எழுகடல் தெருவும் அமைந்துள்ளது.

## வசந்த விழா
சித்திரை மாத வசந்த உற்சவம் எனும் இளவேனிற்கால திருவிழாவின் போது, புதுமண்டபத்தின் நடுவில் உள்ள கல் மேடையில்  மீனாட்சி அம்மனுடன் சுந்தரேஸ்வரர் எழுந்தருளி பக்தர்களுக்குக் காட்சி தருகிறார். மார்கழிமாதம் புதுமண்டபத்திற்கு மீனாட்சியம்மன் மட்டும் எண்ணெய்காப்பு உற்சவத்திற்கு எழுந்தருளுகிறார்.

## பொலிவிழந்த புதுமண்டபம்
[thumb|right|[சித்திரைத் திருவிழா கள்ளழகர் வேடத்திற்கு ஆடைகள் தைக்கும் தையல் கலைஞர்கள்]]
370 ஆண்டுகள் பழமையும், கலைநயமிக்கதுமான புதுமண்டபம் தற்போது பொலிவிழந்து, மண்டபத்தின் தென்பகுதியில் பாத்திரக் கடைகளும், வடபகுதியில் புத்தகக் கடைகளும், பிற பகுதிகளில் ஆடைகள் தைக்கும் தையற்கலைஞர் கடைகளும் காணப்பட்டன. தற்போது அங்கிருந்த கடைகள் குன்னத்தூர் சத்திரத்தில் செயல்பட்டுவருகிறது. 

## இதனையும் காண்க
* இராயகோபுரம்
* எழுகடல் தெரு

## மேற்கோள்கள்

## வெளி இணைப்புகள்
*புதுமண்டபம்
*மதுரை “புது மண்டபம்
*வசந்த மண்டபம்
* மீனாட்சி கோயில் புதுமண்டபம் ஒரு மாதத்திற்குள் பொலிவுபெறும்!
* மதுரை புதுமண்டபம் பத்திரகாளி , நடராஜர் ஆடி பவுர்ணமி பாலபிஷேகம் திருவிழா.
*ஆடை வடிவமைப்பாளர் - புதுமண்டபம், மதுரை
*மதுரை மீனாட்சி அம்மன் கோயில் புதுமண்டபம் கற்சிலைகளுக்கு பாதுகாப்பு தேவை!
*மீனாட்சி என்னும் இன்பமாகடல்

பகுப்பு:மதுரை வரலாறு
பகுப்பு:இந்தியக் கட்டிடக்கலை
பகுப்பு:மதுரை நாயக்கர்கள்
முக்குறுணி விநாயகர்

**முக்குறுணி விநாயகர்** மீனாட்சி அம்மன் சன்னதியிலிருந்து, சுவாமி சன்னதிக்குச் செல்லும் வழியில் 8 அடி உயரத்தில் காட்சி தருகிறார்..ஒரு குறுணி என்பது 6 படி. இவ்விநாயகருக்கு 3 குறுணி, அதாவது 18 படி பச்சரிசி மாவால் ஆன கொழுக்கட்டை, விநாயகர் சதுர்த்தி நாளன்று இவ்விநாயகருக்குப் படைக்கப்படுகிறது.    எனவே இவ்விநாயகருக்கு  முக்குறுணி விநாயகர் என்ற பெயர் நிலைத்துவிட்டது.
 
மதுரை மன்னரான திருமலை நாயக்கர், வண்டியூரில் தெப்பக்குளம் வெட்டும் போது, கண்டெடுக்கப்பட்ட இவ்விநாயகரை மீனாட்சியம்மன் கோயிலில் வைத்து வழிபட்டனர்.
 
முக்குறுணி விநாயகர் முன்புள்ள நிலை விளக்குகளில் திருமலை நாயக்கரின் உருவமும், அவரது குடும்பத்தினரின் உருவங்களும் உள்ளன. 

## மேற்கோள்கள்


## வெளி இணைப்புகள்
*மதுரை முக்குறுணி விநாயகருக்கு ராட்சத கொழுக்கட்டை
*  Mukkuruni Vinayagar
பகுப்பு:மதுரை
பகுப்பு:மதுரை மாவட்டத்திலுள்ள பிள்ளையார் கோயில்கள்
பகுப்பு:மதுரை நாயக்கர்கள்
நாயாறு கடற்காயல்

**நாயாறு கடற்காயல்** () என்பது இலங்கையின் வடமேற்குப் பகுதியான முல்லைத்தீவு மாவட்டத்தில் அமைந்துள்ள ஒரு கயவாய் கடற்காயல் ஆகும். இந்தக் கடற்காயலுக்கு முல்லைத்தீவு மாவட்டத்தில் உற்பத்தியாகும் நாயாறு உட்பட பல சிறு ஆறுகளில் இருந்து நீர் வருகின்றது. இந்த கடற்காயலின் நீர் உவர் நீர் ஆகும். நாயாறு கடற்காயற் பகுதி தென்னை, பனை மரங்களினாலும்,  அடர்ந்த காடுகளினாலும் சூழப்பட்டுள்ளது. இந்த நிலம் இறால் மீன்பிடிப்புக்காகவும், நெல் பயிரிடுவதற்காகவும் பயன்படுத்தப்படுகின்றது. இக்கடற்காயலில் அலையாத்திக் காடும், கடற்புல் பாத்திகளும் காணப்படுகின்றன. இங்குள்ள பகுதிகளுக்கு நீள் சிறகு கடற்பறவை, வாத்து, ஆலா போன்ற நீர்ப்பறவைகள் உட்பட மேலும் பலவகைக் கடற்கரைப் பறவைகளும் ஏராளமாக வருகின்றன.

## மேற்கோள்கள்

*

பகுப்பு:முல்லைத்தீவு மாவட்டம்
பகுப்பு:இலங்கையின் கடற்காயல்கள்
மரியா பெல்லோ

**மரியா பெல்லோ** (*Maria Bello*, பிறப்பு: ஏப்ரல் 18, 1967) ஒரு அமெரிக்க நாட்டு நடிகை, எழுத்தாளர் மற்றும் தயாரிப்பாளர் ஆவார். இவர் மெக்பார்லான்ட், அமெரிக்கா போன்ற பல திரைப்படங்களில் நடித்துள்ளார். இவர் சில தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
*
* Maria Bello

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:திரைப்படத் தயாரிப்பாளர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
மோர்கன் சயலோர்

**மோர்கன் சயலோர்** (*Morgan Saylor*, பிறப்பு: அக்டோபர் 1994 ) ஒரு அமெரிக்க நாட்டு நடிகை ஆவார். இவர் மெக்பார்லான்ட், அமெரிக்கா போன்ற சில திரைப்படங்களில் நடித்துள்ளார். இவர் 2011ஆம் ஆண்டு முதல் 2013ஆம் ஆண்டு வரை ஹோம் லாண்ட் என்ற தொலைக்காட்சி தொடரில்நடித்துள்ளார்.

## வெளி இணைப்புகள்
* 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க நாடக நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
கஜூரி

**கஜூரி** என்னும் ஊர், கர்நாடகத்தின் குல்பர்கா மாவட்டத்தில் உள்ளது. இது ஆளந்தா வட்டத்துக்கு உட்பட்டது.

## வழிபாட்டுத் தலங்கள்
:இந்து சமயம்
* சங்கமேஸ்வரர் கோயில்
* ஹணமந்தர் கோயில்
* மகாலட்சுமி கோயில்

## அரசியல்
இது ஆளந்தா சட்டமன்றத் தொகுதிக்கும் குல்பர்கா மக்களவைத் தொகுதிக்கும் உட்பட்டது.

## சான்றுகள்

பகுப்பு:குல்பர்கா மாவட்டம்
பகுப்பு:கருநாடக மாநிலத்திலுள்ள ஊர்களும் நகரங்களும்
லீசெ பான்சே தெ பாண்டிச்சேரி

***லீசெ பான்சே தெ பாண்டிச்சேரி*** (*Lycée français de Pondichéry*, தமிழாக்கம்:*பாண்டிச்சேரி பிரான்சிய மேனிலைப்பள்ளி*) இந்திய ஒன்றியப் பகுதி புதுச்சேரியின் தலைநகர் புதுச்சேரியில் அமைந்துள்ள பிரான்சிய பன்னாட்டு பள்ளிக்கூடம் ஆகும்.

இது ஆசியக் கண்டத்திலேயே  மிகவும் தொன்மையான பன்னாட்டு பிரான்சிய பன்னாட்டுப் பள்ளிக்கூடம் ஆகும். பிரான்சிற்கு வெளியே அமைந்துள்ள மிகவும் முதன்மையான பிரான்சிய மேனிலைப்பள்ளிகளில் (*lycée français*) ஒன்றாகும். இங்கு  தொடக்கநிலைக்கு முந்தைய வகுப்புகளிலிருந்து *லீசெ* (மேனிலைப்பள்ளி) வகுப்புகள் வரையிலான கல்வித்திட்டம் வழங்கப்படுகின்றது.

இந்த மேனிலைப்பள்ளி 1826ஆம் ஆண்டில் அக்டோபர் 26 அன்று அன்றைய  பிரெஞ்சு இந்தியாவின் புதுச்சேரி தலைமை ஆளுநர்  யூழேன் பனோனால் *காலேஜ் ரோயல்* (இடைநிலைப் பள்ளி)  என நிறுவப்பட்டது. 1972இல் மேனிலைப்பள்ளியாக (லீசெ) தரமுயர்த்தப்பட்டது.   

இந்த மேனிலைப்பள்ளி ரேன் பல்கலைக்கழகத்துடன் இணைக்கப்பட்டுள்ளது. இதில் ஏறத்தாழ 1,400 மாணவர்கள் படித்து வருகின்றனர்.

பாண்டிச்சேரி பிரெஞ்சு நிறுவனம் இந்த மேனிலைப்பள்ளி ஆசிரியர்களுக்கு பயிற்சு வகுப்புக்களை நடத்தி வருகின்றது.

2014இல்  பியூட்சர் பவுண்டேசன் பள்ளியுடன்  இந்த மேனிலைப்பள்ளி மாணவர் பரிமாற்றத்திற்கு புரிந்துணர்வு ஒப்பந்தம் கையெழுத்திட்டுள்ளது.

## மேற்சான்றுகள்

## வெளி இணைப்புகள்
* Lycée Français of Pondicherry 
* Lycée Français of Pondicherry  
* Pondichéry Online - Information on the French Lycée and life in Puducherry  (in French)

பகுப்பு:புதுச்சேரியிலுள்ள பள்ளிகள்
பகுப்பு:பிரெஞ்சுத் தமிழியல்
நியாலாஸ்

**ஞாலாசு** (ஆங்கிலம், மலாய் மொழி: ***Nyalas***) என்பது மலேசியா, மலாக்கா, சாசின் மாவட்டத்தில் அமைந்துள்ள ஒரு நகரமாகும். மலாக்கா மாநிலத்தின், வடகிழக்கு எல்லையில் அமைந்துள்ள இந்த நகரம், நெகிரி செம்பிலான் மாநிலத்தின் தம்பின் நகருக்கு மிக அருகிலும் இருக்கிறது.

சாசின் நகரத்தில் இருந்து 35 கி.மீ. தொலைவில் இருக்கும் ஞாலாசு நகருக்குப் போகும் வழியில், சிம்பாங் பெக்கோ, அசகான் நகரங்களையும் தாண்டிச் செல்ல வேண்டும். இந்த நகரைச் சுற்றிலும் நிறைய ரப்பர் தோட்டங்கள், செம்பனைத் தோட்டங்கள், காபி தோட்டங்கள் இருக்கின்றன.

ஞாலாசு நகருக்கு அருகில் இருக்கும் பெக்கோ, சின் சின், கீசாங், சாசின் போன்ற நகரங்களில் ஈயம் இருப்பது கண்டுபிடிக்கப் பட்டதும், அந்தப் பகுதிகளில் சீனர்கள் குடியேறினார்கள்.

## கூட்டரசு நில மேம்பாட்டுத் திட்டம்

1920-களில் பிரித்தானியர்களுக்குச் சொந்தமாக, பல ரப்பர் தோட்டங்கள் திறக்கப் பட்டன. அந்த ரப்பர் தோட்டங்களில் வேலை செய்வதற்கு, தென் இந்தியாவில் இருந்து தமிழர்கள், ஒப்பந்த முறையில் கொண்டு வரப்பட்டனர்.

இந்த நகருக்கு தெற்கே, புக்கிட் சிங்கி எனும் இடத்தில் கூட்டரசு நில மேம்பாட்டுத் திட்டம் *(Federal Land Development Authority - Bukit Senggeh)*  திட்டம் அமைந்து உள்ளது. 60 குடும்பங்களுக்குச் சொந்தமாக ரப்பர் தோட்டங்கள் உள்ளன. ஐந்து தமிழர்க் குடும்பங்கள், நிலச் சொந்தக்கரார்களாக உள்ளன.   
  
மலேசியாவில் புகழ்பெற்ற லேடாங் மலை இந்த நகரத்திற்கு மிக அருகில் தான் இருக்கிறது. ஞாலாசு ஒரு பீடபூமியில் அமைந்து இருப்பதால், அங்கு இருந்து லேடாங் மலை மிகத் தெளிவாகக் காட்சியளிக்கும்.
   
## அருகிலுள்ள நகரங்கள்
* சிலாண்டார்
* சிம்பாங் பெக்கோ
* ஆயர் கூனிங்
* ஜுஸ்

## மேற்கோள்கள்

‎

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
பகுப்பு:ஜாசின் மாவட்டம்
அப்துல்லா இப்னு அப்துல் அசீஸ்

**சவூதி அரேபியாவின் அப்துல்லா இப்னு அப்துல் அசீஸ்** (1 ஆகத்து 1924 - 23 சனவரி 2015) சவூதி அரேபியாவின் அரசராக 2005 ல் இருந்து 2015 வரை இருந்தவர்.

## வாழ்க்கை
### இளமைக் காலம்
அப்துல்லா ஆகஸ்ட் 1 ஆம் தேதி, 1924 ஆம் ஆண்டில் ரியாத்தில் பிறந்தார். இவர் மன்னர் அப்துல்அஜீஸின் பத்தாவது மனைவியின் முதல் மகன் ஆவார்.

### தேசிய பாதுகாப்புப் படை தளபதி பொறுப்பில்
1963 ம் ஆண்டில், அப்துல்லா, சவுதி தேசிய பாதுகாப்புப் படை தளபதியாகப் பொறுப்பேற்றார். இப்பதவி இவருக்கு ஹவுஸ் ஆப் செளத் எனப்படும் அரச குடும்பத்தில் பங்கு பெற வாய்ப்பளித்தது.

### மறைவு
அப்துல்லா உடல் நலக் குறைவு காரணமாக 2015 சனவரி 23 வெள்ளிக்கிழமை அதிகாலை 1 மணிக்கு (சவூதி நேரப்படி) காலமானார்.

## மேற்சான்றுகள்

பகுப்பு:1924 பிறப்புகள்
பகுப்பு:2015 இறப்புகள்
பகுப்பு:சவூதி அரேபிய மன்னர்கள்
வெளியேற்றக் கழிவு வளி

**வெளியேற்ற கழிவு வளி** (*exhaust gas* அல்லது *flue gas*) என்பது இயற்கை எரிவளி, பெட்ரோல், டீசல், எரிநெய் அல்லது நிலக்கரி போன்ற எரிபொருட்களை தகனம் செய்யும்பொழுது வெளியேற்றப்படும் வாயுக் கழிவுகளாகும்.  இதனை வாகனப் புகை, விசைப்பொறிப் புகை என்றும் அழைக்கப்படுகிறது. இது விசைப்பொறியின் வகைக்கேற்ப புகைபோக்கித் தொகுதி போன்ற வெவ்வேறு கழிவு வளி குழாய்கள் வழியே வெளியேற்றப்படுகிறது.

மோட்டார் வாகனங்கள் வெளிவிடும் கழிவுகள் வளி மாசடைதலுக்கும், பெரும் நகரங்களில் நச்சுக்காற்று உருவாவதற்கும் முக்கிய காரணிகளாகும். ஐக்கிய அமெரிக்காவில் மட்டும் ஆண்டொன்றுக்கு 53,000 பேர் இறப்பதற்கு முக்கிய காரணமாக இருப்பது மோட்டார் வாகனங்களின் கழிவு வளியாகும் என 2013 இல் மாசாச்சூசெட்சு தொழில்நுட்பக் கழகம் நடத்திய ஓர் ஆய்வில் தெரியவந்துள்ளது. ஐக்கிய இராச்சியத்தில் போக்குவரத்து நெரிசல் காரணமாக வெளிவிடப்படும் வளி ஆண்டொன்றுக்கு 5,000 பேர் வரையில் இறப்பிற்குக் காரணம் என இதே பல்கலைக்கழகத்தால் நடத்தப்பட்ட மற்றுமோர் ஆய்வு தெரிவிக்கின்றது.

## மேற்கோள்கள்

## வெளி இணைப்புகள்
* Health and Air Pollution Publication of the California Air Resources Board
* The Encyclopedia Of Filters - Dust Collection An overview of the science of dust collection systems, including those used for pollution control.

பகுப்பு:ஊர்திகள்
பகுப்பு:வளிமங்கள்
பகுப்பு:மாசடைதல்
பகுப்பு:காற்று மாசுபாடு
ஆனந்தி (நடிகை)

**ஆனந்தி** ஒரு இந்தியத் திரைப்பட நடிகை ஆவார். 2012 ஆவது ஆண்டில் பஸ் ஸ்டாப் என்னும் தெலுங்குத் திரைப்படத்தில் அறிமுகமானார். வெற்றிமாறன் தயாரிப்பில் வெளியான பொறியாளன் என்ற திரைப்படத்தில் நடித்ததன் மூலம் தமிழ் திரையுலகில் அறிமுகமானார். பின்னர் பிரபு சாலமனின் கயல் என்ற வெற்றித் திரைப்படத்தில் சிறப்பான நடிப்பை வெளிப்படுத்தி, தமிழ்த் திரையுலகில் உள்ள வளர்ந்துவரும் நடிகைகளில் ஒருவராக விளங்குகிறார்.

## நடித்த திரைப்படங்கள்

## சொந்த வாழ்க்கை
7 சனவரி 2021 அன்று தெலுங்கானா மாநிலத்திலுள்ள வாரங்கலில் சாக்ரடிஸ் என்பவரை திருமணம் செய்து கொண்டார். தற்பொழுது அவருக்கு ஒரு மகன் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1993 பிறப்புகள்
ஸ்காட் கெல்லி

**ஸ்காட் கெல்லி** (Scott Joseph Kelly, பிறப்பு: பிப்ரவரி 21, 1964) அமெரிக்காவைச் சேர்ந்த விண்வெளி வீரர் ஆவார். இவர் அமெரிக்கக் கடற்படையிலிருந்து ஓய்வு பெற்ற பொறியாளர் ஆவார். இவரது சகோதரர் *மார்க் கெல்லி*யும் விண்வெளி வீரர் ஆவார். *ஸ்காட் கெல்லி* இதற்கு முன்னர் அனைத்துலக விண்வெளி நிலையத்தில் தங்கியிருந்து ஆய்வுகள் நடத்தியுள்ளார். அதை வழிநடத்தியும் உள்ளார். இவர் 2015 ஆம் ஆண்டு மார்ச் மாதம் முதல், ஒரு வருட காலத்துக்கு ஆராய்ச்சிக்காக அனைத்துலக விண்வெளி நிலையத்தில் தங்கியிருக்க அனுப்பப்படவுள்ளார்.

## மேற்கோள்கள்

பகுப்பு:ஐக்கிய அமெரிக்க விண்வெளி வீரர்கள்
பகுப்பு:1964 பிறப்புகள்
பகுப்பு:வாழும் மக்கள்
சல்மான் இப்னு அப்துல் அஸீஸ் அல் சவூத்

**சல்மான் இப்னு அப்துல் அஸீஸ் ஆல் சவூது** (*Salman bin Abdulaziz Al Saud*, , **; பிறப்பு 31 திசம்பர் 1935) சவூதி அரேபியாவின் தற்போதைய மன்னரும் இரு புனித பள்ளிவாசல்களின் காப்பாளரும் சவூது வம்சத்தின் தலைவரும் ஆவார்.  தவிரவும் சவூதி அரேபியாவின் பாதுகாப்பு அமைச்சராக 2011 முதல் இருந்து வருகின்றார்.  1963 முதல் 2011 வரை ரியாத் மாகாணத்தின் ஆளுநராகப் பொறுப்பாற்றியுள்ளார்.  சனவரி 23, 2015 அன்று தனது மாற்றாந்தம்பியும் மன்னருமான அப்துல்லாவின் மரணத்தை அடுத்து முடி சூடினார். 1982 முதல் 2005 வரை மன்னராக இருந்த ஃபாதின் உடன்பிறப்பாவார்.

இவரது மகனே அரபுலகின் முதலாவது விண்வெளி வீரராவார்.

## மேற்சான்றுகள்

பகுப்பு:சவூதி அரேபிய மன்னர்கள்
பகுப்பு:1935 பிறப்புகள்
பகுப்பு:வாழும் மக்கள்
திருமழபாடி

**திருமழபாடி** அரியலூர் மாவட்டத்தில், திருமானூர்-இலால்குடி சாலையில் உள்ள வரலாற்றுச் சிறப்பு வாய்ந்த ஊர். இங்குள்ள வைத்தியநாதர் கோயில் மூவர் பாடிய தேவாரப் பாடல்களில் இடம் பெற்ற சிறப்புடையது.

## அமைவிடம்
அரியலூரில் இருந்து 28 கி மீ தொலைவிலும் தஞ்சாவூரில் இருந்தும் 28 கி மீ தொலைவிலும் அமைந்துள்ள இவ்வூர் கொள்ளிடம் ஆற்றின் வடகரையில் அமைந்துள்ளது. 

## சிவத் தலம்

"பொன்னார் மேனியனே" எனத் தொடங்கும் தேவாரப் பாடலின் இறுதி வரியில் வரும் "மண்ணே மாமணியே மழபாடியுள் மாணிக்கமே " எனக்  குறிப்பிடப்படும் சிறப்புடைய இவ்வூர் வரலாற்றில் இடம்பெற்றுள்ள மிக முக்கியமான ஊர். இவ்வூரைச் சுற்றியும் கண்டராதித்தம், செம்பியக்குடி, அரண்மனைக் குறிச்சி, பாளையப் பாடி, குலமாணிக்கம் ஆகிய ஊர்கள் உள்ளன. சோழர் மரபில் வந்த கண்டராதித்தன் பெயரிலும், மழவர் குல மாணிக்கம் என அழைக்கப்பட்ட செம்பியன் மாதேவியின் பெயரிலும் அமைந்துள்ளவையே மேற்குறிப்பிடப்பட்டுள்ள ஊர்களின் பெயர்கள்.

## பிற விவரங்கள்
இங்கு அரசு மேல் நிலைப்பள்ளி ஒன்றும் உள்ளது. இவ்வூரின் பேருந்து நிறுத்தம் அருகே 750 கிலோ எடையுள்ள திருவள்ளுவர் உருவ வெண்கலச் சிலை அமைக்கப்பெற்றுள்ளது. 

## சான்றுகள்

பகுப்பு:அரியலூர் மாவட்டத்திலுள்ள கிராமங்கள்
பகுப்பு:மழவர்
பெரிலியம் போரோ ஐதரைடு

**பெரிலியம் போரோஐதரைடு** *( Beryllium borohydride )* என்பது  Be(BH4)2. என்ற மூலக்கூறு வாய்பாடு கொண்ட ஒரு கனிமச் சேர்மமாகும்.

## அமைப்பு
இதனுடைய படிக அமைப்பு  BH4Be திருகு பல்லுறுப்பி மற்றும் BH4 அமைப்பு அலகுகள் ஆகியவற்றால்  உருவாக்கப்படுகிறது.
 
## தயாரிப்பு
ஈதர் கரைசலில் உள்ள இருபோரேனுடன் பெரிலியம் ஐதரைடு வினைபுரிவதால் பெரிலியம் போரோஐதரைடு உருவாகிறது.

## பயன்கள்

பெரிலியம் போரோஐதரைடை (Be(BH4)2)) முப்பீனைல் பொசுபீனுடன் PPh3  வினைபுரிய வைப்பததன் மூலமாக தூய்மையான பெரிலியம் ஐதரைடு தயாரிக்கலாம்:.

## மேற்கோள்கள்

பகுப்பு:பெரிலியம் சேர்மங்கள்
பகுப்பு:போரோஐதரைடுகள்
புராடி சட்டமன்றத் தொகுதி

**புராடி சட்டமன்றத் தொகுதி**, தில்லி சட்டமன்றத்திற்கான தொகுதியாகும். இது வடகிழக்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.

## பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 104 வார்டின் சில பகுதிகள் உள்ளன.

## சட்டமன்ற உறுப்பினர்
### ஐந்தாவது சட்டமன்றம்
*காலம் : 28 டிசம்பர் 2013 - 14 பிப்ரவரி 2014
*உறுப்பினர்: சஞ்சீவ் ஜா 
*கட்சி: ஆம் ஆத்மி கட்சி

:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.

### ஆறாவது சட்டமன்றம்
*காலம்: 2015 முதல்
:தேர்தல் நடைபெறுகிறது.

## சான்றுகள்


## மேலும் பார்க்க
*தில்லி சட்டமன்றத் தொகுதிகள்

பகுப்பு:தில்லி சட்டமன்றத் தொகுதிகள்
பகுப்பு:தில்லி சட்டமன்றம்
பாதலி சட்டமன்றத் தொகுதி

**பாடலி சட்டமன்றத் தொகுதி** (*Badli, Delhi Assembly constituency*), இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது ரோத்தக் மக்களவைத் தொகுதிக்கு உட்பட்டது.

## தொகுதிக்கு உட்பட்ட இடங்கள்
இந்த தொகுதியில் ஜாஜ்ஜர் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
* ஜாஜ்ஜர் வட்டத்தில் உள கசனி, மச்ரவுலி, ஜாஜ்ஜர் - 2 ஆகிய ஒன்றியங்கள்
* பகதூர்கட் வட்டத்தில் உள்ள பாதலி ஒன்றியம்

## சட்டமன்ற உறுப்பினர்
*2014 முதல் இன்று வரை : ஓம் பிரகாஷ் தான்கர் (பாரதிய ஜனதா கட்சி)

## சான்றுகள்

## மேலும் பார்க்க
*தில்லி சட்டமன்றத் தொகுதிகள்

பகுப்பு:ஜாஜ்ஜர் மாவட்டம்
பகுப்பு:அரியானா சட்டமன்றத் தொகுதிகள்
பகுப்பு:தில்லி சட்டமன்றம்
பெரிலியம் புரோமைடு

**பெரிலியம் புரோமைடு** *( Beryllium bromide  )* என்பது BeBr2  என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது நீரை நன்றாக உறிஞ்சும் மற்றும் நீரில் நன்றாக கரையும். இச்சேர்மம் நான்முக பெரிலியம் மையங்களைக் கொண்ட ஒரு பல்லுறுப்பியாகும்

## தயாரிப்பும் வேதிவினைகளும்
பெரிலியம் உலோகம் தனிம புரோமினுடன் 500 பாகை செல்சியசு முதல் 700 பாகை செல்சியசு வெப்பநிலையில் வினைபுரிவதால் பெரிலியம் புரோமைடு கிடைக்கிறது.
 
:Be  +  Br2  &rarr;  BeBr2

பெரிலியம் ஆக்சைடை ஐதரோ புரோமிக் அமிலத்துடன் சேர்த்து வினைபுரிய வைப்பதாலும் பெரிலியம் புரோமைடு தயாரிக்கலாம்.
 
:BeO  +  2 HBr  &rarr;  BeBr2  +  H2O

பெரிலியம் புரோமைடு நீருடன் சேர்ந்து மெதுவாக நீராற்பகுப்பு அடைகிறது. 

: BeBr2 + 2 H2O → 2 HBr + Be(OH)2

## பாதுகாப்பு
பெரிலியம் சேர்மங்கள் நச்சுதன்மை கொண்டவை எனவே அவற்றை சுவாசிப்பதும் அல்லது உட்கொள்ளுவதும் தீங்கை விளைவிக்கும்

## மேற்கோள்கள்


பகுப்பு:பெரிலியம் சேர்மங்கள்
பகுப்பு:புரோமைடுகள்
பகுப்பு:கார மண் உலோக ஆலைடுகள்
பகுப்பு:கனிமவேதியியல் பலபடிகள்
மார்கோட் ரொப்பி

**மார்கோட் எலிசு ரொப்பி** () (பிறப்பு: 2 சூலை 1990) என்பவர் ஆத்திரேலிய நாட்டு நடிகை மற்றும் திரைப்படத் தயாரிப்பாளர் ஆவார். இவர் இரண்டு அகாதமி விருதுகள், மூன்று கோல்டன் குளோப் விருதுகள் மற்றும் ஐந்து பிரித்தானிய அகாடமி திரைப்பட விருதுகளுக்கான பரிந்துரைகள் உட்பட பல பாராட்டுக்களைப் பெற்றுள்ளார். இவரை 2017 ஆம் ஆண்டில் டைம் என்ற இதழ் உலகின் மிகவும் செல்வாக்கு மிக்க 100 நபர்களில் ஒருவராக பட்டியலிட்டுள்ளது. மேலும் 2019 ஆம் ஆண்டில் போர்ப்ஸ் பத்திரிக்கை உலகின் அதிக சம்பளம் வாங்கும் நடிகைகளில் ஒருவராகத் தரப்படுத்தப்பட்டார்.

குயின்ஸ்லாந்தில் பிறந்து வளர்ந்த இவர் நெய்பர்ஸ் (2008-2011, 2022) மற்றும் பான் ஆம் (2011-2012) போன்ற தொலைக்காட்சித் தொடர்களின் மூலம் தனது நடிப்புத்துறை வாழ்க்கையைத் தொடங்கினார். இவரது திருப்புமுனை 2013 ஆம் ஆண்டில் வெளியான கருப்பு நகைச்சுவைத் திரைப்படமான 'தி வோல்ப் ஆஃப் வால் இசுட்ரீட்' என்ற படம் ஆகும். அதைத் தொடர்ந்து தி லெஜண்ட் ஆஃப் டார்சானில் (2016) ஜேன் போர்ட்டர் என்ற கதாபாத்திரத்திலும் டிசி நீட்டிக்கப்பட்ட பிரபஞ்ச படங்களான சூசைட் ஸ்க்வாட் (2016), பேர்ட்ஸ் ஆஃப் பிரே (2020) மற்றும் தி சூசைட் ஸ்க்வாட் (2021) ஆகியவற்றில் கார்லி குயின் ஆகவும் நடித்ததன் மூலம் இவர் மிகவும் அறியப்படும் நடிகை ஆனார். இவர் நடித்து 2017 ஆம் ஆண்டு வெளியாகிய ஐ, டோன்யா என்கிற சுயசரிதை திரைப்படம் இவருக்கு சிறந்த நடிகைக்கான அகாதமி விருதுக்கு பரிந்துரை செய்யப்பட்டார்.

இவர் திரைப்படத் தயாரிப்பாளர் டாம் அக்கர்லி என்பவரை 2016 ஆம் ஆண்டில் திருமணம் செய்துகொண்டார். இவர்கள் லக்கிசாப் என்டர்டெயின்மென்ட்டு என்ற  தயாரிப்பு நிறுவனதில் இணை நிறுவனர்களாக உள்ளனர். இதன் கீழ் அவர்கள் ப்ராமிசிங் யங் வுமன் (2020), அத்துடன் தொலைக்காட்சித் தொடரான டால்பேஸ் (2019–2022) மற்றும் குறும் தொடரான மெயிட் (2021) உள்ளிட்ட பல படங்களைத் தயாரித்துள்ளனர்.

## மேற்கோள்கள்

## வெளி இணைப்புகள்
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலியத் திரைப்பட நடிகைகள்
பகுப்பு:ஆஸ்திரேலிய தொலைக்காட்சி நடிகைகள்
பகுப்பு:ஆஸ்திரேலியத் திரைப்படத் தயாரிப்பாளர்கள்
பகுப்பு:மீநாயகன் திரைப்பட நடிகர்கள்
ரொபர்ட் டெய்லர்

**ரொபர்ட் டெய்லர்** (Robert Taylor) ஒரு ஆஸ்திரேலிய நாட்டு நடிகர் மற்றும் குரல் நடிகர் ஆவார். இவர் தி மேட்ரிக்ஸ், போக்கஸ் போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.

## வெளி இணைப்புகள்
* 

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலியத் திரைப்பட நடிகர்கள்
பகுப்பு:ஆஸ்திரேலிய தொலைக்காட்சி நடிகர்கள்
[பகுப்பு:[பகுப்பு:ஆங்கிலத் திரைப்பட நடிகர்கள்
டேவிட் ஹென்றி

**டேவிட் ஹென்றி** (**David Henrie**, பிறப்பு: ஜூலை 11, 1989) ஒரு அமெரிக்க நாட்டு நடிகர், தயாரிப்பாளர் எழுத்தாளர், குரல் நடிகர் மற்றும் இயக்குநர் ஆவார். இவர் லிட்டில் பாய் போன்ற திரைப்படங்களிலும், ஹவுஸ், ஹௌ ஐ மெட் யுவர் மதர் போன்ற பல தொலைக்காட்சி தொடர்களிலும் நடித்துள்ளார்.

## வெளி இணைப்புகள்
* 
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:திரைப்படத் தயாரிப்பாளர்கள்
பகுப்பு:திரைப்பட இயக்குநர்கள்
பகுப்பு:அமெரிக்க எழுத்தாளர்கள்
பகுப்பு:குரல் நடிகர்கள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
பெரிலியம் அயோடைடு

**பெரிலியம் அயோடைடு** (*Beryllium iodide*) என்பது BeI2 என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது நீரை நன்றாக உறிஞ்சும் தன்மை கொண்டது. நீருடன் அதிதீவிரமாக வினைபுரிந்து ஐதரயோடிக் அமிலத்தைத் தருகிறது.

## தயாரிப்பும் வேதிவினைகளும்
பெரிலியம் உலோகம் தனிம புரோமினுடன் 500 பாகை செல்சியசு முதல் 700 பாகை செல்சியசு வெப்பநிலையில் வினைபுரிவதால் பெரிலியம் அயோடைடு கிடைக்கிறது.

:Be  +  I<sub>2</sub>  &rarr;  BeI2

பெரிலியம் கார்பைடை ஐதரயோடிக்கமிலத்துடன் சேர்த்து வினைபுரிய வைப்பதாலும் பெரிலியம் அயோடைடு  தயாரிக்கலாம்.

:Be<sub>2</sub>C  +  4 HI  &rarr;  2 BeI2  +  CH<sub>4</sub>
 
பெரிலியம் அயோடைடில் உள்ள அயோடின் மற்ற ஆலசன்களால் எளிதாக இடமாற்றம் செய்யப்படுகிறது. இது புளோரினுடன் வினைபுரிந்து பெரிலியம் புளோரைடு மற்றும் அயோடினின் புளோரைடுகளைத் தருகிறது. மேலும் இது குளோரினுடன் வினைபுரிந்து பெரிலியம் குளோரைடையும் புரோமினுடன் வினைபுரிந்து பெரிலியம் புரோமைடையும் உண்டாக்குகிறது. குளோரேட்டு மற்றும் பெர்மாங்கனேட்டு போன்ற ஆக்சிசனேற்ற முகவர்களுடன் மிகத்தீவிரமாக வினைபுரிந்து அயோடினின் கருஞ்சிவப்பு நிற ஆவியைக் கொடுக்கிறது. திட மற்றும் வாயுரூப பெரிலியம் அயோடைடு காற்றில் எரியும் தன்மை கொண்டவையாகும் .

## பயன்கள்
பெரிலியம் அயோடைடை சூடான தங்குதன் இழையின் மேல் செலுத்தி அதை சிதைவடையச் செய்து  மீத்தூய்மை கொண்ட பெரிலியம் தயாரிக்கலாம்.

## மேற்கோள்கள்

பகுப்பு:பெரிலியம் சேர்மங்கள்
பகுப்பு:அயோடைடுகள்
பகுப்பு:கார மண் உலோக ஆலைடுகள்
பகுப்பு:கனிமவேதியியல் பலபடிகள்
உறவு ஒன்றிப்பிலிருந்து நீக்கம்

**உறவு ஒன்றிப்பிலிருந்து நீக்கம்** () என்பது ஒரு சமயக்குழுவின் உறுப்பினரை அச்சமயத்தின் உறுப்பு நிலையிலிருந்து நீக்கவோ அல்லது அதில் அவருக்கு இருக்கும் உரிமைகளைக்  குறைக்கவோ, நீக்கவோ விதிகப்படும் கண்டன அறிக்கை அல்லது செயலாகும். இவ்வாறு உறவு ஒன்றிப்பிலிருந்து நீக்கம் விதிக்கப்பட்டோ அறிக்கையிடப்பட்டோ இருக்கும்போது, ஒருவர் சமய செயல்களை நிறைவேற்றவும் பெறவும் தடை செய்ப்படுவர். இவ்வகை செயல்பாடு கிறித்தவத்தில் பெருவாரியாக பழக்கத்தில் உள்ளது என்றாலும், பிற சமயங்களிலும் பல்வேறு வகைகளிலும் உள்ளது. சில பிரிவுகளில் இத்தகையோரோடு எவ்வித தொடர்பும் கொள்ளாமல் அவர்களை ஒதுக்கி வைக்கும் பழக்கமும் உள்ளது.

## மேலும் காண்க
* முழு உறவு ஒன்றிப்பு

## மேற்கோள்கள்


பகுப்பு:கிறித்தவ ஒன்றிப்பு
பகுப்பு:கிறித்தவத்தில் சமயத் துறப்பு
பகுப்பு:கிறித்தவ வழிபாடு
அயோடின் ஒற்றைபுரோமைடு

**அயோடின் ஒற்றைபுரோமைடு** (*Iodine monobromide*, **அயோடின் மோனோபுரோமைடு**, IBr) என்பது ஓர் இடை உப்பீனி சேர்மமாகும். இது அடர்சிவப்பு நிறத்துடன் கூடிய திடரூப நிலையில் காணப்படுகிறது. கிட்டத்தட்ட அறை வெப்பநிலையில் இது உருகுகிறது. அயோடின் மோனோகுளோரைடு போலவே அயோடின் மோனோபுரோமைடும்]] சிலவகையான அயோடின் வெளியேற்ற அளவையியலில் உபயோகமாகின்றது. அயோடின் (I+) தயாரிப்பதற்கான ஆதாரமாகவும் இது விளங்குகிறது.
 
## தொகுப்புமுறை தயாரிப்பு
அயோடின் மற்றும் புரோமின் இணைந்து அயோடின் ஒற்றைபுரோமைடு உண்டாகிறது:.

:I2 + Br2 → 2 IBr

## மேற்கோள்கள்

பகுப்பு:அயோடின் சேர்மங்கள்
பகுப்பு:இடைஉப்பீனி சேர்மங்கள்
பகுப்பு:புரோமைடுகள்
பகுப்பு:ஈரணு மூலக்கூறுகள்
பட்பட்கஞ்சு சட்டமன்றத் தொகுதி

**பட்பட்கஞ்சு சட்டமன்றத் தொகுதி** (*Patparganj Assembly constituency*), தில்லி சட்டமன்றத்திற்கான தொகுதியாகும்.
இது கிழக்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.

## பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 69, 67, 72 ஆகிய வார்டுகளின் பகுதிகள் உள்ளன.

## சட்டமன்ற உறுப்பினர்

### ஆறாவது சட்டமன்றம் (2015)

:தில்லி சட்டமன்றத் தேர்தல், 2015

### ஐந்தாவது சட்டமன்றம் (2013)
*காலம் : 28 டிசம்பர் 2013 - 14 பிப்ரவரி 2014
*உறுப்பினர்: வீணா ஆனந்து
*கட்சி: ஆம் ஆத்மி கட்சி

:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.

### நான்காம் சட்டமன்றம் (2008)

## சான்றுகள்


## மேலும் பார்க்க
*தில்லி சட்டமன்றத் தொகுதிகள்

பகுப்பு:தில்லி சட்டமன்றத் தொகுதிகள்
பகுப்பு:தில்லி சட்டமன்றம்
கோகல்பூர் சட்டமன்றத் தொகுதி

**கோகல்பூர் சட்டமன்றத் தொகுதி** (*Gokalpur Assembly constituency*), தில்லி சட்டமன்றத்திற்கான தொகுதியாகும்.
இது வடகிழக்கு தில்லி மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டது.

## பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 83, 85 ஆகிய வார்டுகளின் பகுதிகளும், 86வது வார்டும் உள்ளன.

## சட்டமன்ற உறுப்பினர்
### ஐந்தாவது சட்டமன்றம்
*காலம் : 28 டிசம்பர் 2013 - 14 பிப்ரவரி 2014
*உறுப்பினர்: ரஞ்சித் சிங்
*கட்சி: பாரதிய ஜனதா கட்சி

:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.

### ஆறாவது சட்டமன்றம்
*காலம்: 2015 முதல்
:சட்டமன்ற உறுப்பினருக்கான தேர்தல் நடைபெறுகிறது.

## சான்றுகள்


## மேலும் பார்க்க
*தில்லி சட்டமன்றத் தொகுதிகள்

பகுப்பு:தில்லி சட்டமன்றத் தொகுதிகள்
பகுப்பு:தில்லி சட்டமன்றம்
புபொப 99

**புபொப 99** *(NGC 99)* எனப் புதிய பொதுப் பட்டியலில்  பீசசு விண்மீன் குழாமில்  உள்ள ஒரு சுருள் விண்மீன் பேரடை பட்டியலிடப்பட்டுள்ளது. இப்பேரடை 1883 ஆம் ஆண்டு பிரெஞ்சு வானியல் அறிஞர் எடோவார்டு சிடிபென் என்பவரால் கண்டறியப்பட்டது.

## மேற்கோள்கள்

## புற இணைப்புகள்
* 

பகுப்பு:சுருள் விண்மீன் பேரடைகள்
பகுப்பு:பீசசு (விண்மீன் குழாம்)
புபொப 92

**புபொப 92** (*NGC 92*) என்று புதிய பொதுப் பட்டியலில் இராபர்ட்டின் நான்மர் குழுவில் உள்ள ஒரு விண்மீன் பேரடை எனப் பட்டியலிடப்பட்டுள்ளது. இந்தப்பேரடை இதற்கு அண்டையிலுள்ள பிற மூன்று பேரடைகளுடன் இடைவினை புரிகிறது.

## மேற்கோள்கள்

## இவற்றையும் காண்க
* இராபர்ட்டின் நான்மர்

## வெளிப்புற இணைப்புகள்

* 

0092
01388
பகுப்பு:தெற்கு (விண்மீன் குழாம்)
பகுப்பு:இராபர்ட்டின் நான்மர்
பகுப்பு:தண்டு கருச்சுருள் அண்டங்கள்
இராபர்ட்டின் நான்மர்

**இராபர்ட்டின் நான்மர்** *(Robert's Quartet )* என்பது நெருக்கமாக அமைந்துள்ள விண்மீன் பேரடைகளின் ஒரு குழுவாகும். இது தெற்கு வின்மீன் குழாமில் கிட்டத்தட்ட 160 மில்லியன் ஒளியாண்டுகள் தொலைவில் காணப்படுகிறது. இக்குழுவில் நான்கு வெவ்வேறு வகையான விண்மீன் பேரடைகள் ஒன்றுக்கொன்று ஈர்ப்பு விசையால் இழைந்தும் குழைந்தும் இடைவினை புரிகின்றன. புபொப 87, புபொப 88, புபொப 89 மற்றும் புபொப 92 ஆகியன இக்குழுவில் உள்ள உறுப்பினர்களாகும். இக்குழுவை சான் எர்சல் 1830 ஆம் ஆண்டில் கண்டறிந்தார். புபொப 101 என்று பட்டியலிடப்பட்டுள்ள வானுறுப்பும் இக்குழுவுடன் சிறிதளவு தொடர்பு கொண்டுள்ளது.

நெருக்கமான விண்மீன் பேரடைகளின் குழுவிற்கு இராபர்ட்டின் நான்மர் குழு ஒரு மிகச்சிறந்த உதாரணமாகும். ஏனெனில் இது போன்ற குழுக்களில் மிகக்குறுகிய பிரதேசத்தில் நான்கு முதல் எட்டு விண்மீன் பேரடைகள் அடங்கியிருக்கும். அண்ட இடைவினைகள் குறித்தும் அதன் விளைவுகள் குறித்தும் குறிப்பாக விண்மீன்கள் உருவாக்கம் தொடர்பான கருத்துகளை கண்டறிய நல்ல ஆய்வுக்கூடங்களாக அவை உள்ளன. இக்குழுவின் ஒட்டுமொத்த தோற்ற ஒளிஅளவு 13 ஆகும். இக்குழுவில் பிரகாசமாக உள்ள பேரடையின் தோற்ற ஒளிஅளவு 14 ஆகும். 
வானத்தில், இந்நான்கு விண்மீன் பேரடைகளும் 1.6 கோணத்துளி ஆரம் கொண்ட ஒரு வட்டத்திற்குள் 75,000 ஒளி ஆண்டுகள் தொலைவு தொடர்புடையனவாக உள்ளன. ஆல்டன் ஆர்பு மற்றும் பாறி எப் மடோர் ஆகியோர் இவற்றிற்குப் பெயரிட்டனர். மேலும் 1987 ஆம் ஆண்டில் தெற்கிலுள்ள விசித்திரமான விண்மீன் பேரடைகள் மற்றும் குழுக்கள் என்று ஒரு பெயர்ப் பட்டியலையும் தொகுத்தனர்.

## உறுபினர்கள்

## இவற்றையும் காண்க
* சிடிபென்னின் ஐம்மை
* செய்பெர்ட்டின் அறுமை

## வெளிப்புற இனைப்புகள்
* '''ESo''': Cosmic Portrait of a Perturbed Family 
* "What's In A Name?" 
* 

பகுப்பு:தெற்கு (விண்மீன் குழாம்)

பகுப்பு:விண்மீன் கொத்துகள்
புபொப 87

**புபொப 87** *( NGC 87 )* என்பது இராபர்ட்டின் நான்மர் குழுவிலுள்ள ஒருபகுதி விண்மீன் பேரடை ஆகும். இக்குழுவில் உள்ள நான்கு விண்மீன் பேரடைகளும் ஒன்றுக்கொன்று இடைவினை புரிகின்றன

## மேற்கோள்கள்

* NGC 87 
* http://www.astro.pef.zcu.cz/ 

## இவற்றையும் காண்க
*இராபர்ட்டின் நான்மர்

## வெளிப்புற இணைப்புகள்

* 

பகுப்பு:தெற்கு (விண்மீன் குழாம்)
0087
1357
பகுப்பு:இராபர்ட்டின் நான்மர்
பகுப்பு:ஒழுங்கற்ற கருச்சுருள் அண்டங்கள்
புபொப 88

**புபொப 88** *( NGC 88 )* என்பது பூமியிலிருந்து 160 மில்லியன் ஒளியாண்டுகள் தொலைவிலுள்ள தெற்கு விண்மீன் குழாமில் உள்ள ஒரு சுருள் விண்மீன் பேரடையாகும். புபொப 88 விண்மீன் பேரடை புபொப 92, புபொப 87, புபொப 89 ஆகிய உறுப்பினர்களுடன் இடைவினை புரிகிறது. இது இராபர்ட்டின் நான்மர் குழுவின் ஒருபகுதி விண்மீன் பேரடை ஆகும். இக்குழுவில் உள்ள நான்கு விண்மீன் பேரடைகளும் ஒன்றுக்கொன்று இடைவினை புரிகின்றன. இக்குழுவை சான் எர்சல் 1830 ஆம் ஆண்டில் கண்டறிந்தார்.

## மேற்கோள்கள்

*NGC 88 
* 

## வெளிப்புற இனைப்புகள்
* 

பகுப்பு:தெற்கு (விண்மீன் குழாம்)
0088
01370
பகுப்பு:இராபர்ட்டின் நான்மர்
பகுப்பு:தண்டு கருச்சுருள் அண்டங்கள்
புபொப 89

**புபொப 89** *( NGC 89 )* என்பது இராபர்ட்டின் நான்மர் குழுவில் உள்ள ஒருபகுதி விண்மீன் பேரடை ஆகும். இக்குழுவில் உள்ள நான்கு விண்மீன் பேரடைகளும் ஒன்றுக்கொன்று இடைவினை புரிகின்றன.

## உசாத்துணைகள்

*  புபொப 89 
* 

0089
01374
பகுப்பு:தெற்கு (விண்மீன் குழாம்)
பகுப்பு:இராபர்ட்டின் நான்மர்
பகுப்பு:தண்டு கருச்சுருள் அண்டங்கள்
க. சி. லோகேசுவரன்

**கணபதிப்பிள்ளை கதிரவேல்பிள்ளை லோகேஸ்வரன்** (*Kanapathipillai Cathiravelpillai Logeswaran*) இலங்கைத் தமிழ் அரச அதிகாரியாவார். இவர் மேல் மாகாண ஆளுநராகப் பணியாற்றினார். மேல் மாகாணம், வடமேல் மாகாணங்களின் ஆளுநராகப் பணியாற்றியவர்.

## ஆரம்ப வாழ்க்கை
லோகேஸ்வரன் யாழ்ப்பாணம், பரி யோவான் கல்லூரியில் கல்வி கற்றவர். பள்ளிப் படிப்பை அடுத்து இலங்கைப் பல்கலைக்கழகத்தில் பயின்று இளங்கலைப் பட்டம் பெற்றார்.

## பணி
பட்டப் படிப்பின் பின்னர் லோகேஸ்வரன் இலங்கை நிருவாக சேவையில் இணைந்தார். இலங்கையின் வவுனியாவில் 1963 முதல் 1968 வரை பல்வேறு பிரதேச செயலகங்களில் பணியாற்றினார். 1980 முதல் 1981 வரை யாழ் பல்கலைக்கழகத்தில் பதிவாளராகப் பணியாற்றினார். 1981 அக்டோபரில் வவுனியா மாவட்டத்தின் மாவட்ட செயலாளராக 1988 சூலை வரை பணியாற்றினார். பின்னர் இலங்கைத் தேசியக் காவல்படையின் ஆணையத்தின் செயலர், இலங்கைத் தொலைத்தொடர்பு நிறுவனத்தின் இயக்குநர், இலங்கை நிதி அமைச்சகத்தின் ஆலோசகர் எனப் பல்வேறு அரசு அலுவலகங்களிலும் மூத்த அரச அதிகாரியாகப் பணியாற்றினார். 1999 இல் தென் கொரியாவுக்கான இலங்கைத் தூதுவராக நியமிக்கப்பட்டு, 2003 பெப்ரவரி வரை மணியாற்றினார்.

## ஆளுநர்
2015 சனவரி 23 அன்று இலங்கையின் புதிய அரசுத்தலைவர் மைத்திரிபால சிறிசேன லோகேஸ்வரனை மேல் மாகாண ஆளூநராக நியமித்தார். 2018 ஏப்ரல் 12 இல் வடமேற்கு மாகாண ஆளுநராக அரசுத்தலைவர் மைத்திரிபால சிறிசேன நியமித்தார்.

## மேற்கோள்கள்

பகுப்பு:யாழ்ப்பாண மாவட்ட மக்கள்
பகுப்பு:வாழும் மக்கள்
பகுப்பு:இலங்கை மேல் மாகாண ஆளுநர்கள்
பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
கெவின் ஜேம்ஸ்

**கெவின் ஜேம்ஸ்** (**Kevin James**, பிறப்பு: ஏப்ரல் 26, 1965) ஒரு அமெரிக்க நாட்டு நடிகர், குரல் நடிகர்  மற்றும் நகைச்சுவையாளர் ஆவார். இவர் ஹிட்ச், க்ரோன் அப்ஸ், லிட்டில் பாய் போன்ற பல திரைப்படங்களில் நடித்துள்ளார்.

## வெளி இணைப்புகள்
* அதிகாரபூர்வ இணையத்தளம்
* 
* Kevin James Interview on Jets Insider.com 
* Kevin James Interview on PR.com
* Kevin James as Doug Heffernan on CBS
* Kevin James at Emmys.com

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:குரல் நடிகர்கள்
பகுப்பு:அமெரிக்கர்கள்
பகுப்பு:நகைச்சுவையாளர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
கமலை

**கமலை**  என்பது ஒரு கிணற்றிலிருந்து நீரிறைக்கும் சாதனமாகும். இதைக் கொண்டு ஒரு காலத்தில் வேளாண்மை நடந்துவந்தது.

## கமலை செயல்படும் விதம்

கமலை சாதனத்தில் நீரிறைக்கக் காளைகள் தேவை. கிணற்றடியில் முன்னும் பின்னும் போய்வரும் காளைகள். காளைகள் பின்னால் போகும்போது கயிற்றின் முனையில் இணைக்கப்பட்ட சால் என்னும் பானைபோன்ற கொள்கலன் இருக்கும் அதைச் சுற்றி தோலால் தைக்கபட்டிருக்கும் அதன் அடிப்புறத்தில் தோலாலான குழாய் அமைப்பு இருக்கும். அந்தக் குழாயின் இம்முனை கிணற்றடியில் உள்ள வாய்களில் இருக்கும். கமலையை இணைத்த வடக்கயிறானது ஒரு இராட்டிணம் வழியாக வந்து மாட்டின் நுகத்தடியில் கட்டடப்பட்டிருக்கும்.  கிணற்றுகுள் இறங்கிய சால் நீரில் மூழ்கியதும், காளைகளை விவசாயி முன்னால் ஓட்டுவார். ஒரு குறிப்பிட்ட இடதிற்கு மாடு வந்ததும் விவசாயி அப்படியே கயிறின் மீது ஏறி அமருவார். தண்ணீர் நிரம்பிய சால் அப்படியே மேலே வரும் அப்போது சாலின் கீழுள்ள நீர் வெளியேற்றும் பகுதிவழியே நீர் மடையில் கொட்டும். பின்னர் பழயபடி மாடுகளை பின்னால் ஒட்டவர். இந்த பணிக்குப் பழக்கப்பட்ட மாடுகளாலேயே இந்த வேலையைச் செய்ய முடியும் புதியதாக வாங்கி வந்த மாடுகளால் இந்த வேலையைச் செய்ய முடியாது.

இன்று கமலைக் கிணறு என்பது காண முடியாத காட்சியாகிவிட்டது. தற்போது தமிழ்நாட்டில் மிகக் குறைந்த அளவு பகுதிகளிலேயே இவை காணப்படுகின்றன. அண்மைக் காலம்வரை புதுக்கோட்டை மாவட்டம் வம்பன் அருகே மழவராயன்பட்டி கிராமத்தில் ஏற்றம் மூலமாக நீர்பாய்ச்சி வந்த நிலையில் பருவமழை பொய்த்ததால் கிணற்றில் நீர் இல்லாமல் போய் இந்த பாசண முறை நின்று போய் உள்ளது. கமலை வைத்து நீரிறைக்கும்போது குறிப்பிட்ட அளவு நீர் மட்டும் எடுக்கப்படும்.

## கமலையின் மகத்துவம்

நீரில் மூன்று அடுக்குகள் உள்ளன. முதலாவது மேல்மட்ட நீர் (surface water), இரண்டாவது தந்துகிக் குழாய் நீர் (capillary water), மூன்றாவது நிலத்தடி நீர் (ground water).

பொதுவாக மேல்மட்ட நீரானது குளங்களிலும் ஆறுகளிலும் காணப்படும். நிலத்தடி நீர் என்பது 100 அடிக்கும் கீழே தண்ணீர் தாவளங்களாக (aquifers) காணப்படும். இதற்கிடையில் உள்ள நீர், நுண்துளை நீர் என்று அழைக்கப்படும். இது ஆண்டுதோறும் பெய்யும் மழை, குளங்களில் சேமிக்கப்படும் நீரின் அளவு, காணப்படும் மரங்களின் அடர்த்தி ஆகியவற்றைக்கொண்டு உருவாகும்.

பொதுவாகக் கமலைக் கிணறுகள் யாவும் இந்த நுண்துளை நீரை மட்டுமே பயன்படுத்துபவை. கமலையின் இறைப்பு அளவும், கிணற்றின் நீர் ஊறும் திறனும் பெரும்பாலும் சமமாக இருக்கும். ஒரு சால் நீரை வாய்க்காலில் ஊற்றிவிட்டு, அடுத்த சால் இறைக்கப் போகும்முன் நீர் ஊறிவிடும். இதைத்தான் நீடித்ததன்மை (sustainability) என்று இப்போது பொருளியல் அறிஞர்கள் கூறுகின்றனர்.

## மின் எக்கி

வங்கிகள் மின்எக்கிகளை (electric motor) அமைத்துக்கொள்ளக் கடன் வழங்கின. கடன் பெறத் 'தகுதி' பெற்றோர் கடன் வாங்கி 'மோட்டார்களை' அமைத்துக்கொண்டனர். ஒரு சிற்றூரில் 100-க்கு 80 பேர் கமலை வைத்திருந்தார்கள் என்றால், அதில் 20 பேருக்கு மட்டும் கடன் கிடைத்தது. அதாவது, 80 உழவர்களில் 20 பேர் மின்எக்கிகளுக்கு மாறினர்.

மின்சார எக்கிகள் நீரை மிக வேகமாக உறிஞ்சின. கிணற்றின் ஊறும் வேகம் மின்சார எக்கிகளுக்கு முன் தாக்குப்பிடிக்க முடியவில்லை. எனவே, கிணறுகளில் நீர் மட்டம் அதி வேகமாகக் கீழிறங்கியது. இதனால் மீதமுள்ளவர்களும் மின்சார எக்கிகளுக்கு மாற வேண்டும் அல்லது சாகுபடியைக் கைவிட வேண்டும் என்ற நெருக்கடிக்கு ஆளாகினர். இதனால் கமலைகள் காணாமல் போயின.

## உசாத்துணை

## வெளி இணைப்புகள்
*

பகுப்பு:நீர்ப்பாசனம்
பகுப்பு:மரபுவழிப் பொறிகள்
பகுப்பு:தமிழர் நீர்பாசனவியல்
ஷாதரா சட்டமன்றத் தொகுதி

**சாதரா சட்டமன்றத் தொகுதி** (**Shahdara Assembly constituency**), தில்லி சட்டமன்றத்திற்கான தொகுதியாகும்.
இது கிழக்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.

## பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 81, 82, ஆகிய வார்டுகளும், 84வது வார்டின் பகுதிகளும் உள்ளன.

## சட்டமன்ற உறுப்பினர்
### ஆறாவது சட்டமன்றம் (2015)
:தில்லி சட்டமன்றத் தேர்தல், 2015

குறிப்பு: பாசக சின்னத்தில் அகாலி தளம் போட்டியிட்டது.

### ஐந்தாவது சட்டமன்றம் (2013)
*காலம் : 28 டிசம்பர் 2013 - 14 பிப்ரவரி 2014
*உறுப்பினர்: ஜிதேந்தர் சிங்
*கட்சி: பாரதிய ஜனதா கட்சி

:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.

### நான்காவது சட்டமன்றம் (2008)

## சான்றுகள்


## மேலும் பார்க்க
*தில்லி சட்டமன்றத் தொகுதிகள்

பகுப்பு:தில்லி சட்டமன்றத் தொகுதிகள்
பகுப்பு:தில்லி சட்டமன்றம்
வி. எஸ். ராகவன்

**வி. எஸ். ராகவன்** (*V. S. Raghavan*, 1 சனவரி 1925 - 24 சனவரி 2015) பழம்பெரும் தமிழ் நாடக மற்றும் திரைப்பட, தொலைக்காட்சி நடிகர். 1954 ஆம் ஆண்டில் வைரமாலை எனும் திரைப்படத்தில் முதன்முதலாக அறிமுகமாகி, 1500க்கும் மேற்பட்ட திரைப்படங்களில் நடித்தார். சில திரைப்படங்களையும் இவர் இயக்கினார்.

## ஆரம்ப வாழ்க்கை
தமிழ்நாடு காஞ்சிபுரம் அருகேயுள்ள வெம்பாக்கம்  என்ற ஊரில் பிறந்த இராகவன், பி. எஸ். உயர்நிலைப் பள்ளியிலும், செங்கல்பட்டு புனித கொலம்பசு பள்ளியிலும் கல்வி கற்று, சென்னை கிறித்துவக் கல்லூரியிலும் இரண்டாண்டுகள் கற்றார். கல்லூரிப் படிப்பை முடிக்கும் போது, தந்தை இறந்து விடவே, இராகவன் தாயாருடன் புரசைவாக்கத்தில் உள்ள சகோதரியுடன் சென்று வசித்து வந்தார்.

## நாடகத்துறையில்
வி. எஸ். ராகவன், துவக்கத்தில் கே. பாலசந்தர் இயக்கிய பல மேடை நாடகங்களில் நடித்தார். *நகையே உனக்கு நமஸ்காரம்* என்ற பெயரில் நடித்த நாடகம் அந்த நாட்களில் மிகவும் பிரபலமானது

## குடும்பம்
இவரின் மனைவி தங்கம் என்பவராவார். கே.ஆர்.சீனிவாசன், கே.ஆர்.கிருஷ்ணன் ஆகியோர் இவர்களின் மகன்கள் ஆவர். 

## இயக்கிய மற்றும் நடித்த திரைப்படங்களில் சில
 
* *[[வைரமாலை]]* (1954)
* *பொம்மை*
* நெஞ்சில் ஓர் ஆலயம்
* கள்வனின் காதலி 1955 
* *[[காலம் மாறிப்போச்சு (1956 திரைப்படம்)]]* (1956)
* *[[சமய சஞ்சீவி]]* (1957) – நடிகர் & இயக்குநர்
* *[[சாரங்கதாரா (1958 திரைப்படம்)|சாரங்கதாரா]]* (1958)
* மனைவியே மனிதனின் மாணிக்கம் (1959)
* *[[காத்திருந்த கண்கள்]]* (1962)
* *[[காதலிக்க நேரமில்லை]]* (1964)
* *[[கர்ணன் (திரைப்படம்)]]  (1964)
* [[சங்கே முழங்கு]]
* [[சவாலே சமாளி]]
* [[வசந்த மாளிகை]]
* *பட்டணத்தில் பூதம்* (1967)
* *கல்லும் கனியாகும்  (1968)
* *[[இரு கோடுகள்]]  (1969)
* *பாலன்* (1970)
* *உயிர்* (1971)
* *புன்னகை* (1971)
* *குறத்தி மகன்* (1972)
* *உரிமைக்குரல்* (1974)
* *குமாஸ்தாவின் மகள் * (1974)
* *எல்லோரும் நல்லவர்களே* (1975)
* *ஆயிரம் ஜென்மங்கள்* (1978)
* *உறவுகள் என்றும் வாழ்க* (1978)
* *கல்யாணராமன் (1979)
* *[[தம்பிக்கு எந்த ஊரு]]*
* *குரோதம்* (1982)
* *[[ருசி]]* (1984)
* *[[சுமை தாங்கி]]*
* *[[நல்ல தம்பி]]* (1985)
* *ஸ்ரீ ராகவேந்திரர்* (1985)
* *[[நானும் ஒரு தொழிலாளி]]* (1986)
* *[[உன்னால் முடியும் தம்பி]]* (1988)
* *[[அவசர போலீஸ் 100 (திரைப்படம்)]]* (1990)
* *[[ஹே ராம்]]* (2000)
* *[[பூவெல்லாம் உன் வாசம்]]* (2001)
* காமராசர் (திரைப்படம்) (2004)
* *[[இம்சை அரசன் 23ம் புலிகேசி (திரைப்படம்)]]* (2006) – அரண்மனை சோதிடர்
* அறை எண் 305ல் கடவுள் (2008) 
* *[[இரும்புக் கோட்டை முரட்டு சிங்கம்]]* (2010) (cameo)
* *[[மகிழ்ச்சி]] (2010)
* *நகரம் மறுபக்கம்* (2010)
* *கலகலப்பு (திரைப்படம்)* (2012) -
* *சகுனி (தமிழ்த் திரைப்படம்)* (2012) 
* *இதற்குத்தானே ஆசைப்பட்டாய் பாலகுமாரா (திரைப்படம்)  (2013) 
* *[[ஒரு கன்னியும் மூன்று களவாணிகளும்]]* (2014)
* ஆல் இன் ஆல் அழகு ராஜா

## நடித்த தொலைக்காட்சித் தொடர்கள்
* ரேகா ஐபிஎஸ்  {2008 - 2009}
* பைரவி (2012)
* வள்ளி _ சுவாமி நாதன்

## மேற்கோள்கள்

பகுப்பு:1925 பிறப்புகள்
பகுப்பு:2015 இறப்புகள்
பகுப்பு:இந்தியத் தமிழ் நாடக நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டுத் திரைப்பட நடிகர்கள்
முதல்நிலை மதுசாரம்

**முதல்நிலை மதுசாரம்** அல்லது **முதன்மை ஆல்ககால்** (*primary alcohol*) என்பது ஓரு மதுசாரம் உள்ள முதல்நிலை கார்பன் அணுவுடன் ஐதராக்சில் குழு இணைந்திருத்தல் ஆகும். எந்தவொரு ஆல்ககால் மூலக்கூறில் “–CH2OH”  குழு உள்ளதோ அந்த ஆல்ககாலை ஓரிணைய ஆல்ககால் என்றும்கூட வரையறை செய்யலாம். மாறாக ஓர் இரண்டாம்நிலை மதுசாரம் “–CHROH” என்ற குழுவைக் கொண்டுள்ளது மற்றும் மூன்றாம்நிலை மதுசாரம்“–CR2OH”  என்ற குழுவையும் கொண்டுள்ளது. இங்கு  “R” என்பது கார்பனைப் பெற்றுள்ள குழுவைக் குறிக்கிறது.

முதல்நிலை மதுசாரத்திற்கு எத்தனால் மற்றும் பியூட்டனால் போன்றவை உதாரணங்களாகும்.

மெத்தனாலும் ஒரு முதல்நிலை மதுசாரம் என்பதற்கும் பிரிட்டானிகா கலைக்களஞ்சியத்தின் 1911 ஆம் ஆண்டு பதிப்பு உள்ளிட்ட சில ஆதாரங்கள் உள்ளன including the 1911 edition of the பிரித்தானிக்கா கலைக்களஞ்சியம்,. ஆனால் நவீன நூல்களில் இக்கருத்து குறைவாகவே உள்ளது.

## மேற்கோள்கள்

## இவற்றையும் காண்க
* மதுசாரம் (குறிப்பாக இரண்டாம்நிலை, மூன்றாம்நிலை ஆல்ககால்களுக்கு பெயரிடும் பகுதி)


பகுப்பு:ஆல்ககால்கள்
காமராஜரும் கண்ணதாசனும் (நூல்)

**காமராஜரும் கண்ணதாசனும்**  என்ற நூலானது தமிழருவி மணியன் எழுதியது ஆகும்.

## நூலைப் பற்றி
இந்நூலின் முதல் பாதியில் காமராசரைப் பற்றியும், இரண்டாம் பாதியில் கண்ணதாசனைப் பற்றியும் எழுதியுள்ளார். இந்த நூலுக்கு வே. த. நவமணியன் அணிந்துரை வழங்கியுள்ளார்.

## உள்ளடக்கம்
* விலாசமில்லா விருதுப்பட்டியின் அதிசயம்!
* காளிதாசன் கணிப்பு
* நயத்தக்க நட்புணர்ச்சி
* காமராசர் ஏன் முதல்வரானார்?
* பகற்பொழுதில் பசியாற வழியமைத்தார்
* எட்டுப்பேர் அமைச்சரவை
* முதலில் கட்சி; பின்னரே பதவி!
* காமராசரும்-இந்திராகாந்தியும்
* தனி மனிதரின் களங்கமற்ற வாழ்க்கை
* காமராசரைப் போல் காண முடியுமா?
* ஆரோக்கியமான அரசியல் பண்பு!
* காலத்தின் கடைசிக் கருணை
* தூய்மையான் துருவ நட்சத்திரம்
* இதயத்தைத் தொடுவதே சிறந்த பேச்சு
* தேவனுக்குத் தெருப்பாடகனின் அஞ்சலி
* கவிராசரின் கவிதைப் பயணம்
* தைப்பாவைத் தூது
* வசமான பெண்மையும் வளமான கிண்ணமும்
* காதிலே கவிஞரின் மதம்
* வாழ்க்கையின் இரகசியம் 
* அழுகையின் முடிவே ஞானம்
* கவிஞரும் ஷெல்லியும்
* கவிஞரின் முரண்பாடுகள்
* இலட்சியக் கனவு
* சாவைப் பற்றிய சாகாத பாடல்
* ஞானத் தேடல்
* கவிஞரின் கவிதைகளின் அடிநாதம்

## மேற்கோள்கள்

## வெளியிணைப்புகள்
* "நூலகம்"
* "நம்மபுக்ஸ்" 

பகுப்பு:கண்ணதாசனைப் பற்றிய நூல்கள்
பகுப்பு:காமராசரைப் பற்றிய நூல்கள்
பகுப்பு:கற்பகம் புத்தகாலய நூல்கள்
1-பென்டேனால்

**1-பென்டேனால்** *(1-Pentanol )* , **n- பென்டனால்** *( n-pentanol )* அல்லது **பென்டேன்–1-ஆல்** *(pentan-1-ol )* என்பது ஓர் ஆல்ககால் ஐந்து கார்பன் அணுக்களைக் கொண்டிருப்பதாகும். இதனுடைய மூலக்கூறு வாய்பாடுC5H12O  ஆகும். 1-பென்டேனால் விரும்பத்தகாத மணமுடைய நிறமற்ற ஒருதிரவமாகும். இதே மூலக்கூறு வாய்பாடு கொண்ட எட்டு ஆல்ககால்கள் காணப்படுகின்றன. ( அமைல் ஆல்ககால் பார்க்கவும்.) 

பியூட்ரிக் அமிலமும் 1-பென்டேனாலும் சேர்ந்து உருவாகும் எசுத்தர், பென்டைல்பியூட்டைரேட்டு ஆப்ரிகாட் எனப்படும் சர்க்கரை பாதாமியின் மணம் கொண்டது ஆகும். அசிட்டிக் அமிலமும் 1-பென்டேனாலும் சேர்ந்து உருவாகும் எசுத்தர், அமைல் அசிட்டேட் அல்லது பென்டைல் அசிட்டேட் வாழைப் பழத்தின் மணம் கொண்டது ஆகும்.

பியுசலெண்ணெயை பின்னக் காய்ச்சி வடித்தல் மூலமாக 1-பென்டேனால் தயாரிக்க முடியும். படிம எரிபொருட்களின் பயன்பாட்டைக் குறைப்பதற்காக நொதிக்க வைத்தல் மூலமாக உயிர் – பென்டேனாலை உற்பத்தி செய்யும் மலிவுமுறை ஆய்வுகள் மேற் கொள்ளப்படுகின்றன. குறுந்தகடுகள் மற்றும் எண்ணிலக்க சலனப்பட குறுந்தகடுகள் மீது கரைப்பானாகப் பென்டனாலை பூசமுடியும். கல்நெய்க்கு மாற்றாக பென்டனால் உபயோகமாவது மற்றொரு பயனாகும்.

## மேற்கோள்கள்

பென்டேனால், 1-
பகுப்பு:முதல்நிலை ஆல்ககால்கள்
பகுப்பு:ஆல்கனால்கள்
எமிலி வாட்சன்

**எமிலி வாட்சன்** (*Emily Watson*, பிறப்பு: 14 ஜனவரி 1967) ஒரு இங்கிலாந்து நாட்டுத் திரைப்பட நடிகை மற்றும் குரல்நடிகை ஆவார். இவர் பிரேக்கிங் தி வேவ்ஸ், பெல்லே, லிட்டில் பாய் போன்ற பல திரைப்படங்களில் நடித்துள்ளார். இவர் இரண்டு தடவை அகாதமி விருது மற்றும் நான்கு தடவை பிரித்தானிய அகாடமி திரைப்பட விருதுக்கு பரிந்துரை செய்யப்பட்டவர்.

## வெளி இணைப்புகள்
* 
* Premiere Magazine: Emily Watson Q&A and podcast 
* Emily Watson at the Edinburgh Festival
* Emily Watson at ''Film Bug''

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:ஆங்கிலக் குரல் நடிகைகள்
பகுப்பு:ஆங்கிலேய நடிகைகள்
ஆர். சுதர்சனம்

**ஆர். சுதர்சனம்** என அழைக்கப்படும் **இராமகிருஷ்ணா சுதர்சனம்** (*Ramakrishna Sudarsanam*; 26 ஏப்ரல் 1914 – 26 மார்ச் 1991) ஓர் இந்திய இசையமைப்பாளர் ஆவார். இவர் தமிழ், இந்தி, கன்னட மலையாளம், தெலுங்கு மற்றும் சிங்களத் திரைப்படத் துறையில் பணியாற்றியுள்ளார்.

## தொழில்
சுதர்சனம்  1939 இல் திருநீலகண்டர் என்ற படத்துடன் தமிழ்த் திரையுலகில் நுழைந்தார். இவர் மிகவும் திறமையான இசைக்கலைஞராக இருந்தார். இவர் இசை இயக்குநர் சர்மா சகோதரர்களால் அடையாளம் காணப்பட்டு அவர்களது இசை குழுவில் சேர்த்துக் கொள்ளப்பட்டார். நிறைய அனுபவங்களைப் பெற்ற பிறகு, டி.ஏ. கல்யாணம் என்பவருடன் இணைந்து இசையமைக்கத் தொடங்கினார். 1940இல் வெளியான சகுந்தலை என்ற திரைப்படத்தில் முழு அளவிலான இசையமைப்பாளராக ஆனார். இவர் இந்த படத்திற்காக ஒரு சில பாடல்களைத் பதிவு செய்திருந்தார். ஆனால் துரதிர்ஷ்டவசமாக, இவருக்கு ஏற்பட்ட நோய் காரணமாக அந்தப் படத்தைத் தொடரவில்லை. திரைப்படக் குழு அதே படத்திற்காக மற்றொரு இசை அமைப்பாளரான இராஜகோபால் சர்மாவை அழைத்து வந்து, ஏற்கனவே இயற்றப்பட்ட சுதர்சனத்தின் தாளங்களைப் பயன்படுத்தியது. ஆனால் இவருக்கு பாராட்டு கிடைக்கவில்லை.

பின்னர், இவர் ஏ.வி.எம் திரைப்பட நிறுவனத்தின் சரஸ்வதி இசைக்குழு நிறுவனத்தில் சேர்ந்தார். பின்னர், திரைப்படங்களுக்கு பின்னணிப் பணிகளைத் தொடங்கினார். இவரது பெயர் முதன்முதலில் வெள்ளி திரையில் ஸ்ரீ வள்ளி திரைப்படத்தில் 1945 இல்  துரையூர் இராஜகோபால் சர்மாவுடன் சேர்ந்து இடம் பெற்றது. 1947ஆம் ஆண்டில் நாம் இருவர் திரைப்படத்தில் முழு அளவிலான இசையமைப்பாளராக ஆனார். பின்னர் நிறைய படங்களில் பல வெற்றிப்பாடல்களை அளித்தார் .

இவர் பல உச்ச நட்சந்திரங்களுக்காக அவர்களது முதல் படத்தில் இசையமைத்திருந்தார். ராஜ்குமாருக்கு *பேடரா கண்ணப்பா* (கன்னடப் படம்), சிவாஜி கனேசனுக்கு பராசக்தி, கமல்ஹாசனுக்கு களத்தூர் கண்ணம்மா, வைஜெயந்திமாலாவுக்கு வாழ்க்கை போன்ற அவர்களின் அறிமுகப் படத்திற்கு இசையமைத்த பெருமை இவருக்கு உண்டு.

இவர் பல பாடகர்களை தென்னிந்திய திரையுலகிற்கு அறிமுகப்படுத்தியுள்ளார். அவர்களில் எஸ். ஜானகி, டி. எம். சௌந்தரராஜன் ஆகியோரும் அடங்குவர்.

## இசையமைத்த திரைப்படங்கள்

### தமிழ்த் திரைப்படங்கள்
ஆர். சுதர்சனம் இசையமைத்த சில தமிழ்த் திரைப்படங்களின் பட்டியல்:

* ஸ்ரீ வள்ளி (1945)
* நாம் இருவர் (1947)
* வேதாள உலகம் (1948)
* வாழ்க்கை (1949)
* ஓர் இரவு (1951)
* பராசக்தி (1952)
* பெண் (1954)
* செல்லப்பிள்ளை (1955)
* பக்த இராவணா (1958)
* மாமியார் மெச்சின மருமகள் (1959)
* களத்தூர் கண்ணம்மா (1960) 
* தெய்வப்பிறவி (1960)
* அன்னை (1962)
* நானும் ஒரு பெண் (1963)
* பூம்புகார் (1964)
* அன்புக்கரங்கள் (1965)
* கார்த்திகைத்தீபம் (1965)
* பூமாலை (1965)
* மணிமகுடம் (1966)

### மலையாளத் திரைப்படங்கள்
ஆர். சுதர்சனம் இசையமைத்த சில மலையாளத் திரைப்படங்களின் பட்டியல்:
* குடும்பம்
* திரிச்சடை

## பெற்ற விருதுகளும், சிறப்புகளும்
* கலைமாமணி விருது (1967 - 1968); வழங்கியது: தமிழ்நாடு அரசு

## மேற்கோள்கள்

பகுப்பு:மலையாளத் திரைப்பட இசையமைப்பாளர்கள்
பகுப்பு:1991 இறப்புகள்
பகுப்பு:1914 பிறப்புகள்
பகுப்பு:தமிழிசைக் கலைஞர்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:இந்திய இசை அமைப்பாளர்கள்
பகுப்பு:கலைமாமணி விருது பெற்றவர்கள்
1-எக்சேனால்

**1-எக்சேனால்** (*1-hexanol*) என்பது ஆறு கார்பன்களைக் கொண்ட சங்கிலியால் ஆன ஓர் ஆல்ககால் ஆகும். இதனுடைய சுருங்கிய மூலக்கூறு வாய்பாடு CH3(CH2)5OH. நிறமற்ற இத்திரவம் நீரில் சிறிதளவே கரைகிறது. ஆனால் எத்தனால், ஈதர் போன்ற கரைப்பான்களுடன் கலக்கும் இயல்பு கொண்டுள்ளது. 1-எக்சேனாலுக்கு 2-எக்சேனால், 3-எக்சேனால் என்ற இரண்டு கூடுதலான நேர்சங்கிலி மாற்றியன்கள் உள்ளன. இவை இரண்டும் ஐதராக்சில் குழு இருக்குமிடத்தின் அடிப்படையில் வேறுபடுகின்றன. C6H13OH என்ற மூலக்கூறு வாய்பாடுடன் பல சமபகுதிய ஆல்ககால்கள் காணப்படுகின்றன. இவை வாசனைப் பொருட்கள் தயாரிப்பில் பயன்படுத்தப்படுகின்றன.

## தயாரிப்பு
எத்திலீனை மூவெத்தில் அலுமினியத்துடன்]] சேர்த்து சில்படிமமாக்கல் வினைக்கு உட்படுத்தி ஆல்கைல்அலுமினிய  சேர்மம் பெறப்படுகிறது. பின்னர் இந்த ஆல்கைல் அலுமினியம் ஆக்சிசனேற்றம் செய்யப்பட்டு தொழில்முறையாக எக்சேனால் தயாரிக்கப்படுகிறது. இந்த நல்லியல் தொகுப்பு வினையின் சமன்பாடு கீழே தரப்பட்டுள்ளது.

:Al(C2H5)3 + 6C2H4 → Al(C6H13)3
:Al(C6H13)3 + 1½O2 + 3H2O → 3HOC6H13 + Al(OH)3

இவ்வினையின் வாயிலாக பல சில்படிமங்கள் உற்பத்தியாகி, பின்னர் அவை காய்ச்சி வடித்தல் மூலம் பிரித்து எடுக்கப்படுகின்றன.

### மாற்று தயாரிப்பு முறைகள்

1-பென்டீனை  ஐதரோபார்மைலேற்றம் வினைக்கு உட்படுத்தி அதைத் தொடர்ந்து வினையில் உண்டாகும் ஆல்டிகைடை ஐதரசனேற்றம் செய்வதன் வழியாக மற்றொரு முறையில் எக்சேனால் தயாரிக்கப்படுகிறது. ஆறு கார்பன் கொண்ட சமபகுதி ஆல்ககால்களின் கலவைகள் உற்பத்தி செய்ய இம்முறை உற்பத்தித் துறையில் உபயோகமாகிறது. நெகிழியாக்கிகளுக்கு இவையே முன்னோடிகளாகும்.

ஆல்கீனை ஆல்டிகைடாக்குதல் மற்றும் அதைத் தொடர்ந்து ஐதரசனேற்றம் செய்தல் என்ற ஐதரோபார்மைலேற்ற கொள்கையின் படி 1-எக்சீன் ஐதரோ போரேனாதல் மூலம் 1 எக்சேனாலாக மாற்றப்படுகிறது. இருபோரேனுடன் நான்மஐதரோபியூரான் சேர்த்து பின்னர் தொடர்ந்து ஐதரசன் பெராக்சைடு மற்றும் சோடியம் ஐதராக்சைடுடன் வினைப்படுத்துவது ஐதரோ போரேனாதல் வினையாகும்.

:

இந்த முறையில் எக்சேனால் தயாரிப்பது ஆய்வகத் தொகுப்பு முறைக்கு ஏற்றதாக இருந்தாலும் நடைமுறையில் எத்திலீனில் இருந்து எக்சேனால் தயாரிப்பதே வணிகரீதியாக பயன்படுகிறது.

## இயற்கையில் எக்சனால்

புதிதாக செதுக்கப்பட்ட புல்லின் நறுமனத்தில் எக்சேனால் இருப்பதாக நம்பப்படுகிறது. எச்சரிக்கும் புற இசைக்காக தேனிக்களின் சுரப்பிகளால் உமிழப்படும் சுரப்புகளில் எக்சேனால் இருப்பதாகவும் நம்பப்படுகிறது. 

## மேற்கோள்கள்

## வெளிப்புற இணைப்புகள்
*

பகுப்பு:சுவைமணங்கள்
பகுப்பு:எக்சனால்கள்
பகுப்பு:முதன்மை ஆல்ககால்கள்
கற்றாமரை

**கல்தாமரை** (*Smilax zeylanica*) மலைப்பகுதியில் வளரும் ஒருவகை செடி இனமாகும். இது  லில்லியேசியே குடும்பத்தைச் சேர்ந்தது.  இதன் இலை தாமரை இலை வடிவில் இருப்பதாலும், மலை, கல் நிறைந்த பகுதிகளில் அதிகம் வளர்வதாலும் இதை கல்தாமரை என்கின்றனர். இதன் இலை தாமரை இலையை விட சிறியதாகவும் தடித்தும் இருக்கும். மிகுந்த மருத்துவப் பயன் கொண்டது.  சித்த, ஆயுர்வேத மருத்துவ முறைகளில் அதிகமாக உபயோகப்படுத்தப் படுகிறது. இது கார்ப்புச் சுவை கொண்டது. இதன் வேர் மற்றும் இலைகளில் டையோஸ்ஜெனின் என்னும் வேதிப்பொருள் உள்ளது. இது மூட்டுகளிலுள்ள வீக்கத்தை கட்டுப்படுத்துகிறது.

## மேற்கோள்கள்

பகுப்பு:கொடிகள்